Padagangan enggal. Ingajêng sampun nate kawartosakên bilih ing Banyuwangi kangge anindakakên damêl ulam sardhèn wontên ing blèg. Sapunika wontên wartos bilih ing Bawen ugi damêl. Tumrap Banyuwangi ingkang dipun damêl ulam lêmuru, dene Bawean ulam layang. Ing sakawit tindak wau namung minangka cobèn-cobèn, nanging ing sapunika sampun sagêd damêl 150.000 blèg. Ulam wau mawi dipun bumboni kecap utawi saos tomat. Panumbasing ulam kapetang mirah sangêt, ing dalêm sakilogram namung satêngah dumugi saêsèn, ing dalêm saêblègipun kintên-kintên namung rêrêgèn 1/4 dumugi 1/2 sèn.